Nafarroako Parlamentuko Mahaiak, 2017ko azaroaren 13an egindako bilkuran, ondoko erabakia hartu zuen, besteak beste:

Talde parlamentarioen eta foru parlamentarien elkarteen eledunek eskatu dute Kontratu Publikoei buruzko Foru Lege proiektuari zuzenketak aurkezteko epea luzatzea.

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Kontratu Publikoei buruzko Foru Lege proiektuari zuzenketak aurkezteko epea **2018ko urtarrilaren 9ko eguerdiko hamabiak arte** luzatzea. Aipatu foru lege proiektua 2017ko irailaren 21eko 115. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2017ko azaroaren 13an

Lehendakaria: Ainhoa Aznárez Igarza